wickkiey/tamil-wikipedia-markdown huggingface dataset:
# சித்திபேட்டை மாவட்டம்

வின் 31 மாவட்டங்களின் வரைபடம்]]  


**சித்திபேட்டை மாவட்டம்** (Siddipet district), இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும்.  
மேடக் மாவட்டம், கரீம்நகர் மாவட்டம் மற்றும் வாரங்கல் மாவட்டத்தின் சில பகுதிகளைக் கொண்டு, சித்திபேட்டை மாவட்டம் அக்டோபர், 2016-இல் புதிதாக நிறுவப்பட்டது.  

இம்மாவட்டத்தின் நிர்வாகத் தலைமையிடம் சித்திபேட்டை நகரம் ஆகும்.  
இம்மாவட்டத்தின் வாகனத் தகடு எண் TS–36 ஆகும்.  

## மாவட்ட எல்லைகள்
சித்திபேட்டை மாவட்டம், கரீம்நகர் மாவட்டம், மேடக் மாவட்டம், வாரங்கல் கிராமபுற மாவட்டம், மெட்சல்-மல்கஜ்கிரி மாவட்டம், காமாரெட்டி மாவட்டம், யதாத்ரி புவனகிரி மாவட்டம் மற்றும் ராஜன்னா சிர்சில்லா மாவட்டங்களை எல்லைகளாகக் கொண்டது.  

## மக்கள் தொகையியல்
3425.19 சதுர கிலோ மீட்டர் பரப்பளவு கொண்ட சித்திபேட்டை மாவட்டத்தின் மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி 10,65,127 ஆக உள்ளது. பாலின விகிதம் ஆயிரம் ஆண்களுக்கு, 1004 பெண்கள் வீதம் உள்ளனர். நகர்புற மக்கள் தொகை 38.50% ஆகவும், கிராமப்புற மக்கள் தொகை 8405% ஆகவும் உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பளவில் 277 நபர்கள் வீதம் உள்ளது. மக்கள் தொகை வளர்ச்சி (2001 – 2011) 5.54% ஆக உயர்ந்துள்ளது. மக்கள் தொகையில் ஆறு வயதிற்குட்பட்டவர்கள் 1,07,962 ஆக உள்ளனர். சராசரி எழுத்தறிவு 57.75% ஆகவும், ஆண்களின் எழுத்தறிவு 67.70% ஆகவும்; பெண்களின் எழுத்தறிவு 47.87%ஆக உள்ளது. பட்டியல் சமூக மக்கள் தொகை 1,44,952 ஆகவும்; பட்டியல் பழங்குடி மக்கள் தொகை 1,48,162 ஆகவும் உள்ளது.  

## மாவட்ட நிர்வாகம்
சித்திபேட்டை மாவட்டம் கஜ்வெல், சித்திபேட்டை மற்றும் உஸ்னாபாத் என மூன்று வருவாய் கோட்டங்களையும், 22 வருவாய் வட்டங்களையும் கொண்டுள்ளது.  

### வருவாய் வட்டங்கள்/மண்டல்கள்
| சித்திபேட்டை வருவாய் கோட்டம் | கஜ்வெல் வருவாய் கோட்டம் | உஸ்னாபாத் வருவாய் கோட்டம் |
| --- | --- | --- |
| சித்திபேட்டை (நகர்புறம்) | கஜ்வெல் | உஸ்னாபாத் |
| சித்திபேட்டை (கிராமப்புறம்) | ஜெகதேவ்பூர் | அக்கண்ணாபேட்டை |
| நாங்கூர் | கொண்டபாக் | கொகிதா |
| சின்னகோடூர் | முலுக் | பெஜ்ஜங்கி |
| தொகுதா | மர்கூக் | மட்டூர் |
| தௌல்தாபாத் | வர்கல் |  |
| மீர்தோட்டி | ராய்போல் |  |
| துப்பாக் |  |  |
| செரியல் |  |  |
| குமாரவள்ளி | } |  |

## கல்வி
இம்மாவட்டத்தில் 1375 பள்ளிகளும், 74 இளையோர் கல்லூரிகளும், 18 கலை மற்றும் அறிவியல் கல்லூரிகளும், 9 தொழில் நுட்பம் & பொறியியல் கல்லூரிகளும், 3 பாலிடெக்னிக் நிறுவனங்களும் உள்ளது.  

## இதனையும் காண்க
- தெலுங்கானா மாவட்டங்கள்
# கேசி அஃப்லெக்


**கேசி அஃப்லெக்** (*Casey Affleck*, பிறப்பு: ஆகத்து 12, 1975) என்பவர் ஐக்கிய அமெரிக்காவைச் சேர்ந்த ஒரு திரைப்பட நடிகரும் இயக்குநரும் ஆவார். இவர் "மான்செஸ்டர் பை த சீ" (2016) என்ற திரைப்படத்தின் முன்னணி கதாபாத்திரத்தில் நடித்தமைக்காக ஆஸ்கர் விருது வென்றவர். இவர் ஆஸ்கர் விருது வென்ற இயக்குநரும் நடிகருமான பென் அஃப்லெக்கின் சகோதரர் ஆவார். கேசி அஃப்லெக்கின் குறிப்பிடத்தக்க திரைப்படங்கள்: "கான் பேபி கான்", "குட் வில் ஹண்டிங்", ஸ்டீவன் சோடர்பெர்கின் ஓசன்ஸ் தொடர் திரைப்படங்கள்.
# கக்கூஸ் (ஆவணப்படம்)



**கக்கூஸ்** (*Kakoos*) ஒரு தமிழ் ஆவணத் திரைப்படம். மதுரையைச் சேர்ந்த சமூக-அரசியல் செயற்பாட்டாளரான திவ்ய பாரதி இந்த ஆவணப்படத்தை இயக்கியுள்ளார். இது மனித மலத்தைக் கையால் அள்ளும் துப்புரவுத் தொழிலாளர்களின் வாழ்க்கை அவலத்தை விளக்குகிறது. மனிதக் கழிவுகளை மனிதர்களே அகற்றும் நிலைக்குக் காரணமாக உள்ள சாதி அரசியல், சமூக அவலங்கள், சுரண்டல்கள், தீண்டாமைக் கொடுமைகள் போன்றவற்றை பாதிக்கப்பட்ட மக்களின் வாக்குமூலங்கள் மற்றும் உண்மைக் காட்சிகள் மூலமாக இப்படத்தில் பதிவுசெய்யப்பட்டுள்ளது.  

## தடை
ஊடகங்கள், தொழிலாளர் அமைப்புகள், சமூகவலை தளங்கள் என பலதரப்பிலிருந்தும் இந்த ஆவணப்படம் பாராட்டைப் பெற்றுள்ளது. இருப்பினும் சட்ட ஒழுங்குச் சிக்கல் எழுமெனக் கருதி சில ஊர்களில் இதனைத் திரையிடத் தமிழ்நாடு காவற்துறையால் அனுமதி மறுக்கப்படுகிறது. இத்தடையையும் தாண்டி சில அமைப்புகளால் இந்த ஆவணப்படம் திரையிடப்படுகிறது.
# ஜன்கோன் மாவட்டம்


வின் 31 மாவட்டங்களின் வரைபடம்]]  

**சன்கோன் மாவட்டம்** (Jangaon district), இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும். வாரங்கல் மாவட்டம் மற்றும் நல்கொண்ட மாவட்டங்களிலிருந்து சில பகுதிகளைக் கொண்டு இம்மாவட்டம் அக்டோபர், 2016-இல் புதிதாக நிறுவப்பட்டது. இம்மாவட்டத்தின் நிர்வாகத் தலைமையிடம் ஜன்கோன் நகரம் ஆகும்.  

## மாவட்ட எல்லைகள்
2,187.50 சதுர கிலோ மீட்டர் பரப்பளவு கொண்ட சன்கோன் மாவட்டத்தின் வடக்கில் சித்திபேட்டை மாவட்டம், தெற்கில் சூரியபேட்டை மாவட்டம், கிழக்கில் வாரங்கல் கிராமபுற மாவட்டம், தெற்கில் சூரியபேட்டை மாவட்டம், மேற்கில் யதாத்ரி புவனகிரி மாவட்டம் எல்லைகளாக உள்ளது.  

## மக்கள் தொகையியல்
சன்கோன் மாவட்டம் 2,187.50 சதுர கிலோ மீட்டர் பரப்பளவு கொண்டது. 2011-ஆண்டின் மக்கள் தொகை கணக்கெடுப்பின் படி, இம்மாவட்ட மொத்த மக்கள் தொகை 5,82,457 ஆகும்.  

## மாவட்ட நிர்வாகம்

சன்கோன் மாவட்டம் சன்கோன் கோட்டம், கான்பூர் கோட்டம் என வருவாய் கோட்டங்களையும், 13 வருவாய் வட்டங்களாகப் பிரிக்கப்பட்டுள்ளது. எ. தேவசேனா இப்புது மாவட்டத்தின் முதல் மாவட்ட ஆட்சியர் ஆவார்.  

### வருவாய் வட்டங்கள்

சன்கோன் மாவட்டத்தின் சன்கோன் கோட்டம் மற்றும் கான்பூர் கோட்டத்திலுள்ள 13 வருவாய் வட்டங்களின் விவரம்:  

| வ. எண் | ஜன்கோன் வருவாய் கோட்டம் | வ. எண் | சுடேசன் கான்பூர் வருவாய் கோட்டம் |
| --- | --- | --- | --- |
| 1 | பச்சனப்பேட்டை | 9 | சில்பூர் |
| 2 | தேவருப்புலா | 10 | சாபர்காத் |
| 3 | குண்டலா | 11 | கொடகண்ட்லா |
| 4 | ஜன்கோன் | 12 | பலகுர்த்தி |
| 5 | லிங்கலகான்பூர் | 13 | சுடேசன் கான்பூர் |
| 6 | நர்மீட்டா |  |  |
| 7 | ரகுநாதபள்ளி |  |  |
| 8 | தரிகோப்புலா | } |  |

## இதனையும் காண்க
- தெலுங்கானா மாவட்டங்கள்
# ஜோகுலம்பா கட்வால் மாவட்டம்



வின் 31 மாவட்டங்களின் வரைபடம்]]  

**சோகுலம்பா கட்வால் மாவட்டம்** (Jogulamba Gadwal district), இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் கட்வால் நகரம் ஆகும்.  

மகபூப்நகர் மாவட்டத்தின் சில பகுதிகளைக் கொண்டு, சோகுலம்பா மாவட்டம் அக்டோபர், 2016-இல் புதிதாக நிறுவப்பட்டது.  

## மக்கள் தொகையியல்
2,928 சதுர கிலோ மீட்டர் பரப்பளவு கொண்டது சோகுலம்பா மாவட்டம். சோகுலம்பா மாவட்டத்தின் வாகனத் தகடு எண் TS–33 ஆகும்.  
2011-ஆம் ஆண்டின் மக்கள் தொகை கணக்கெடுப்பின் படி, சோகுலம்பா மாவட்ட மக்கள் தொகை 6,64,971 ஆகும்.  

### வருவாய் வட்டங்கள்
சோகுலம்பா மாவட்டத்தின் 12 வருவாய் வட்டங்களின் விவரம்:  
1. கட்வால்
1. தரூர்
1. காட்டூ
1. இதிக்யாலா
1. உண்டவெல்லி*
1. மணப்பபாடு
1. லீச்சா
1. ஆலம்பூர்
1. வட்டேப்பள்ளி
1. ரசொலி*
1. கல்லூர் திம்மனன்தோட்டி*
1. மல்டக்கல்

## இதனையும் காண்க
- தெலுங்கானா மாவட்டங்கள்
# டி. எம். பீர் முகம்மது

**டி. எம். பீர் முகம்மது** இலங்கையின் மலையகத்தைச் சேர்ந்த எழுத்தாளர், ஊடகவியலாளர், மேடைப் பேச்சாளர். மலையகத்தில் இருந்து வெளியிடப்பட்ட *நவஜீவன்*, *நண்பன்* ஆகிய வார இதழ்களின் ஆசிரியராகப் பணியாற்றியுள்ளார்.  

பீர் முகம்மது தமிழ்நாட்டின் திருநெல்வேலி மாவட்டம், கல்லிடைக்குறிச்சியைச் சேர்ந்தவர். பெரியாரின் திராவிட, சுயமரியாதைப் போராட்டங்களில் பங்குபற்றியவர். 1940களின் இறுதியில் இலங்கைக்கு இடம்பெயர்ந்து, கொழும்பில் புதுக்கடையில் தங்கியிருந்தார். தொழிற்சங்கவாதி ஜி. எஸ். நாயரின் தொடர்பில், மலையகத் தொழிற்சங்க மேடைகளில் உரையாற்றும் வாய்ப்புக் கிடைத்தது. இவருடைய திராவிட முன்னேற்றக் கழக சார்பு மேடைப் பேச்சுக்களினால், இவர் ‘ஈழத்து அண்ணா’ என்று அழைக்கப்பட்டார்.  

## வெளிவந்த நூல்கள்
- ''சிறுகதைகள் 6"
- ''சதியில் சிக்கிய சலீமா (புதினம்)
- *கங்காணி மகள்* (புதினம், 1955)
# அதீனா மீன் கழுகு



**அதீனா மீன் கழுகு** (*Pallas's fish eagle*) இந்தியத் துணைக்கண்டம் காடுகளில் காணப்படும் இவை உயிர்வேட்டைப் பறவைகளில் கடல் கழுகு (Sea eagle) இனம் ஆகும். நீர் நிலைகளின் ஓரங்களில் காணப்படும் இவை மீன்களை அதிகமாகப் பிடித்து உட்கொள்கிறது. மேலும் இவை நடு ஆசியா, காசுப்பியன் கடல், பகுதியில் காணப்படும் நாடுகள், மஞ்சள் கடல், நாடுகள், கசக்கஸ்தான், மங்கோலியா, வட இந்தியாவின் இமயமலைப் பகுதி போன்ற இடங்களில் காணப்படுகின்றன. இவை அதிகமாக பாரசீக வளைகுடா பகுதிகளுக்கு இடப்பெயற்சி செய்கின்றன.  

மேலும் இமயமலை, தென்கிழக்காசியா, இந்தியாவின் மாநிலங்களான குசராத்து, தமிழ்நாடிப்பகுதியான காவிரி வடி நிலம், மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன.
# நாகர்கர்னூல் மாவட்டம்



**நாகர்கர்னூல் மாவட்டம்** (Nagarkurnool district), இந்தியாவின் தெலுங்கானா மாநிலத்தின் 33 மாவட்டங்களில் ஒன்றாகும். மகபூப்நகர் மாவட்டத்தின் சில பகுதிகளைக் கொண்டு நாகர்கர்னூல் மாவட்டம், அக்டோபர், 2016-இல் புதிதாக நிறுவப்பட்டது. இம்மாவட்டத்தின் நிர்வாகத் தலைமையிட நகரம் நாகர்கர்னூல் ஆகும்.  

## மாவட்ட எல்லைகள்

6545 சதுர கிலோ மீட்டர் பரப்பு கொண்ட நாகர்கர்னூல் மாவட்டத்தின் வடக்கில் ரங்காரெட்டி மாவட்டம், கிழக்கில் நல்கொண்டா மாவட்டம், மேற்கிலும், தென்மேற்கில் வனபர்த்தி மாவட்டம், வடமேற்கில் மகபூப்நகர் மாவட்டம் எல்லைகளாக உள்ளது.  

## மக்கள் தொகையியல்

6545 சதுர கிலோ மீட்டர் பரப்பு கொண்ட நாகர்கர்னூல் மாவட்டத்தின் மக்கள் தொகை, 2011-ஆண்டின் மக்கள் தொகை கணக்கெடுப்பின் படி 8,93,308 ஆக உள்ளது.  

புதிதாக நிறுவப்பட்ட நாகர்கர்னூல் மாவட்டத்தின் முதல் மாவட்ட ஆட்சியராக இ. சிறீதர் நியமிக்கப்பட்டுள்ளார்.  

### மண்டல்கள்

நாகர்கர்னூல் மாவட்டத்தின் 20 மண்டல்களின் விவரம் :  

| 1 | நாகர்கர்னூல் |  |
| --- | --- | --- |
| 2 | தடூர் |  |
| 3 | பெண்டலவெள்ளி |  |
| 4 | கோலாப்பூர் |  |
| 5 | கொடையிர் |  |
| 6 | கல்வகுர்த்தி |  |
| 7 | ஊர்கொண்டா |  |
| 8 | சரக்கொண்டா |  |
| 9 | வாங்கூர் |  |
| 10 | வேல்தந்தா |  |
| 11 | அச்சம்பேட்டை |  |
| 12 | உப்புனூந்தலா |  |
| 13 | அம்ரபாத் |  |
| 14 | பிஜினபள்ளி |  |
| 15 | தெல்காபள்ளி |  |
| 16 | திம்மாஜிபேட்டை |  |
| 17 | பெத்தகொத்தப்ள்ளி |  |
| 18 | பல்மூர் |  |
| 19 | பதரா |  |
| 20 | லிங்கல் | } |

## இதனையும் காண்க

- தெலங்காணா மாவட்டங்களின் பட்டியல்
# கிழக்கத்திய விரிகுடா ஆந்தை



**கிழக்கத்திய விரிகுடா ஆந்தை** (*Oriental bay owl*) இவை விரிகுடா ஆந்தையைப் (Bay owl) போன்ற தோற்றத்துடன் இருந்தாலும் களஞ்சிய ஆந்தையோடு (Barn owl) சேர்க்கப்பட்டுள்ளது. இவை ஒரு இரவில் உணவுகளைப் பிடித்து உட்கொள்ளும் பறவையினம் ஆகும். இவற்றில் பல கிளையினங்கள் உள்ளன. இதன் முகமானது ஒரு இதயத்தைப் போன்ற தோற்றம் கொண்டதாக உள்ளது. இவற்றுள் இலங்கை விரிகுடா ஆந்தை (Sri Lanka bay owl) ஒரு கிளையினமாக கருதப்படுகிறது.  

மேலும் தென்கிழக்காசியாவின் பிலிப்பீன்சு சமர் பகுதியில் 20 ஆம் நூற்றாண்டின் துவக்கத்தில் அழிந்துவிட்டது. இதற்கு காரணமாகச் சொல்லப்படுவது 1945 ஆம் ஆண்டு நடந்த தாக்குதல் என்று கூறப்படுகிறது. இவை இந்தியாவின் தமிழ்நாட்டுப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படுகின்றன.
# விமானம் (கோயில் கட்டடக்கலை)

**விமானம்** என்பது இந்து கோயில்லகளின் கர்ப்பக்கிருகம் என்னும் உன்னாழிகையின் மீது அமைக்கப்படும் கோபுரத்தைக் குறிப்பிடுவது ஆகும்.  

## கட்டடக்கலை
புரி ஜெகன்நாதர் கோயில் அமைந்து்ள்ள கலிங்கக் கட்டடக்கலை பாணியிலான விமானம்.]]  
ஆகாஷ் (இந்தி)/விமானம் (தமிழ்)/ஆகாஷா (கன்னடம்/சமசுகிருதம்) என அழைக்கப்படுவது ஆகாயத்தில் உள்ள அனைத்து கிரகங்களிலிருந்தும் ஆற்றலை கிரகித்து ஆகர்சன சக்தியாக மக்களுக்கு எந்த செலவும் இல்லாமல் அளிக்கக்கூடியது என கருதப்படுகிறது. திராவிட பாணியிலான இந்துக் கோயில்களில் பல்வேறுவிதமான கோபுரங்கள் கட்டப்பட்டு இருக்கும். சந்நிதியைச் சுற்றி பொதுவாக பல அடுக்குகளாக பிரகாரச் சுவர்கள் கட்டப்பட்டிருக்கும், பொதுவாக வெளிப்பிரகாரச் சுவரில் நான்கு கோபுரங்கள் அமைக்கப்பட்டிருக்கும். மூலஸ்தான (முதனைமைத் தெய்வத்தின் கோவில்) கூரை மீது அமைந்துள்ள கோபுரம் விமானம் என அழைக்கப்படுகின்றது. பொதுவாக சில கோயில்களில்தான் இந்த விமான கோபுரங்கள் பிரபலமானவையாக உள்ளன பெரும்பாலும் வெளி கோபுரங்களே புகழ்பெற்றவையாக இருக்கின்றன.  

## புகழ்வாய்ந்த கோயில்கள்

தில்லை நடராசர் கோயிலின் பொன்னம்பலம் (கனக சபை) ஒரு சிறந்த எடுத்துக்காட்டாகும். இந்தக் கோயில் முற்றிலும் தங்க தகடுகளால் வேயப்பட்டிருக்கும், ஆனால் பெரும்பாலான மற்ற கோயில் விமானங்களை ஒப்பிடும்போது அதன் அளவு மற்றும் கட்டமைப்பு வேறுபட்டதாகவும் பெரியதாகவும் இருக்கும். வரலாற்று ஆதாரங்களின்படி தில்லை அம்பலத்தை 9 ஆம் நூற்றாண்டில் முதலாம் பராந்தக சோழன் பொற்தகடுகளால் வேய்ந்தார். இந்த விமானம் இன்றுவரை பெருமை வாய்ந்ததாக உள்ளது.  

பொன் தகடு வேய்ந்த விமானம்]]  

திருமலை வெங்கடேஸ்வரர் கோவிலின் முதன்மை சந்நிதியின் விமானம் ஆனந்த நிலையம் என்று அழைக்கப்படுகிறது இந்த விமானம் மற்றொரு புகழ்வாய்ந்த விமானத்துக்கு ஒரு முதன்மை எடுத்துக்காட்டாகும்.  

மதுரை மீனாட்சி சுந்தரேசுவரர் கோயில் இரண்டு தங்க விமானங்களைக் கொண்டுள்ளது, ஒன்று சிவனின் கருவறை விமானத்தின் மீதும் மற்றொன்று மீனாட்சி கருவறை மீதும் அமைக்கப்பட்டுள்ளது.  

தஞ்சை தஞ்சைப் பெருவுடையார் கோயில் விமானமானது மற்றொரு எடுத்துக்காட்டு, இந்த விமானமானது மிக உயரமானது. இது போன்ற விமான அமைப்பு மிக அரியது.  

## படக்காட்சியகம்

## குறிப்பு
# விகராபாத் மாவட்டம்

வின் 31 மாவட்டங்களின் வரைபடம்]]  

**விகராபாத் மாவட்டம்** (Vikarabad district) இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் ''விகராபாத் நகரம் ஆகும்.  

ரங்காரெட்டி மாவட்டத்தின் சில பகுதிகளைக் கொண்டு, இம்மாவட்டம் அக்டோபர், 2016-இல் நிறுவப்பட்டது.  

## மாவட்ட எல்லைகள்
விகாராபாத் மாவட்டம், சங்கர்ரெட்டி மாவட்டம், ரங்காரெட்டி மாவட்டம், மகபூப்நகர் மாவட்டம் மற்றும் கர்நாடகா மாநிலத்துடன் எல்லைகளை பகிர்ந்து கொள்கிறது.  

## மக்கள் தொகையியல்
விகாராபாத் மாவட்டம் 3,386 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மொத்த மக்கள் தொகை 8,91,405 ஆகும்.  

## மாவட்ட நிர்வாகம்
விகராபாத் மாவட்டம் தண்டூர் மற்றும் விகாராபாத் என இரண்டு வருவாய் கோட்டங்களையும் 18 மண்டல்களையும் கொண்டுள்ளது.  

### மண்டல்கள்
விகாராபாத் மாவட்டத்தின் இரண்டு வருவாய் கோட்டங்களில் உள்ள 18 மண்டல்கள்:  

| வ எண். | தண்டூர் வருவாய் கோட்டம் | விகராபாத் வருவாய் கோட்டம் |
| --- | --- | --- |
| 1 | பசீராபாத் | பந்த்துவாரம் |
| 2 | பொம்மரசம்பேட்டை | தாரூர் |
| 3 | தௌத்தாபாத் | தோமா |
| 4 | கொடங்கல் | குல்காசேர்லா |
| 5 | பெத்தமூல் | கோட்டேபள்ளி |
| 6 | தண்டூர் | மார்பள்ளி |
| 7 | யெலால் | மொமீன்பேட்டை |
| 8 | நவாப்பேட்டை |  |
| 9 | புதூர் |  |
| 10 | பர்கி |  |
| 11 | விகராபாத் | } |

## இதனையும் காண்க
- தெலுங்கானா மாவட்டங்கள்
# வனபர்த்தி மாவட்டம்

வின் 31 மாவட்டங்களின் வரைபடம்]]  

**வனபர்த்தி மாவட்டம்** (Wanaparthy district), இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும்.  
மகபூப்நகர் மாவட்டத்தின் சில பகுதிகளைக் கொண்டு, அக்டோபர், 2016-இல் வனபர்த்தி மாவட்டம நிறுவப்பட்டது. இம்மாவட்டத்தின் நிர்வாகத் தலைமையிடம் வனபர்த்தி நகரம் ஆகும்.  

## மக்கள் தொகையியல்
4,816.40 சதுர கிலோ மீட்டர் பரப்பளவு கொண்ட வனபர்த்தி மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி, மக்கள் தொகை 12,38,660 ஆகும். இம்மாவட்டத்தின் வாகனத் தகடு எண் TS–32 ஆகும்.  

## மாவட்ட நிர்வாகம்
வனபர்த்தி மாவட்டம் வனபர்த்தி எனும் ஒரு வருவாய் கோட்டத்தையும், 14 மண்டல்களையும் கொண்டுள்ளது.  
புதிதாக நிறுவப்பட்ட வனபர்த்தி மாவட்டத்தின் முதல் மாவட்ட ஆட்சியர் சுவேதா மெகந்தி ஆவார்.  

### மண்டல்கள்
வனபர்த்தி மாவட்டத்தின் 14 மண்டல்கள் விவரம்:  

| வ எண். | வனபர்த்தி வருவாய் கோட்டம் |  |
| --- | --- | --- |
| 1 | அமரசிந்தா |  |
| 2 | ஆத்மகூர் |  |
| 3 | சின்னம்பவி |  |
| 4 | கான்பூர் |  |
| 5 | கோபால்பேட்டை |  |
| 6 | கொத்தகொட்டா |  |
| 7 | மதனப்பூர் |  |
| 8 | பனகல் |  |
| 9 | பெப்பெயர் |  |
| 10 | பெத்தமந்தடி |  |
| 11 | ரெவள்ளி |  |
| 12 | ஸ்ரீரங்கப்பூர் |  |
| 13 | வேப்பனகந்த்லா |  |
| 14 | வனபர்த்தி | } |

## இதனையும் காண்க
- தெலுங்கானா மாவட்டங்கள்
# வீ. அரசு


**வீ. அரசு** (V. Arasu; பிறப்பு - 15 பெப்ரவரி 1954) ஒரு தமிழ்நாட்டு எழுத்தாளர், முன்னாள் பேராசிரியர், மற்றும் தமிழறிஞர் ஆவார்.  

## பிறப்பு
தஞ்சாவூர் மாவட்டம் வடக்கூரில் 15 பிப்ரவரி 1954 அன்று சிவபாக்கியம் - மா.வீராசாமி இணையருக்கு மகனாகப் பிறந்த இவரின் இயற்பெயர் *ராஜூ*.  

## கல்வி
பூண்டி கல்லூரியில் முதுகலையும், சென்னை பச்சையப்பன் கல்லூரியில் ஆய்வியல் நிறைஞர் (M.Phil) பட்டமும் பெற்றார். 1984-இல் முனைவர் பட்ட ஆய்வை நிறைவு செய்தார்.  

## பணி
சென்னைப் பல்கலைக்கழகத்தின் தமிழ் இலக்கியத் துறையின் தலைவராகப் பணியாற்றி ஓய்வு பெற்றார். நா. வானமாமலை, தொ.மு.சி. ரகுநாதன், கா. சிவத்தம்பி, க. கைலாசபதி உள்ளிட்ட பல முன்னோடி ஆய்வாளர்களின் மரபில் தமிழாய்வில் பண்பாட்டு ஆய்வுகளுக்கு ஊக்கமளித்து வருபவர்.
# இதய மின்கடத்துகை ஒருங்கியம்


**இதய மின்கடத்துகை ஒருங்கியம்** (Electrical conduction system of the heart) என்பது இதயத்தின் தசைப்பகுதிகளுக்கு மின்னோட்டம் மூலம் சமிக்ஞையை அனுப்பி இதயத்தசையை சுருங்கவைக்கும் திறனுடைய சிறப்பு இதயத்தசை உயிரணுக்களின் தொகுப்பைக் குறிக்கின்றது. இதயத்தின் இயக்கம் இதயத் தசைகளால் ஏற்படுகின்றது. இதயத்தின் சுருங்கலையும் விரிவடைதலையும் சீரான நிலையில் பேணுவதற்கென சிரைப்பைச்சோணைக் கணு (Sinoatrial node), மேற்கீழறைக் கணு, கிசுவின் கட்டு மற்றும் அதனது கிளைகள், பேர்கிஞ்சி இழைகள் ஆகிய சிறப்பு இதயத்தசை உயிரணுத் தொகுதிகள் காணப்படுகின்றன.  

ஆரோக்கியமான இதயம் நிமிடமொன்றிற்கு 70 - 90 தடவைகள் துடிக்கின்றது. சீரான இதயத்துடிப்பைப் பேணும் மின்கடத்துகை ஒருங்கியத்தில் முதன்மையானது சிரைப்பைச்சோணைக் கணு ஆகும். இது வலது இதய மேலறையில் மேற்பெரு நாளம் திறக்கும் இடத்தின் அருகாமையில் அமைந்துள்ள, முளையவியல் மீதி அமைப்பான சிரையப்பைப் (sinus venarum) பகுதியில் அமைந்துள்ளது (அதனால் சிரைப்பைச்சோணைக் கணு எனப் பெயரீடு பெற்றது ). சிரைப்பைச்சோணைக் கணுவில் தொடங்கும் மின்சமிக்ஞைக் கணத்தாக்கவிசை இதயத்தின் பல்வேறு பகுதிகளுக்கு சீரான ஓட்டத்தில் பரவுகின்றது. இதன் காரணமாக முதலில் வலது, இடது இதய மேலறைகளும் அதன் பின்னர் கீழறைகளும் சுருங்குகின்றன. மேல் மற்றும் கீழ் இதயவறைகளுக்கு இடையேயான சுருங்கலில் உள்ள கால இடைவெளியானது இதய மேலறைகளில் இருந்து கீழறைகளுக்கு குருதி செலுத்தப்படுவதற்கு இன்றியமையாதது.  

## உசாத்துணைகள்
# எரிக்சன்



**எரிக்சன்** என்னும் பன்னாட்டு நிறுவனம், தொலைத் தொடர்பு சாதனங்களை தயாரித்து, அவற்றிற்காக சேவை வழங்குகிறது. இதன் தலைமையகம் சுவீடனில் உள்ள கிஸ்டாவில் அமைந்துள்ளது. 2012ஆம் ஆண்டில் 2ஜி/3ஜி/4ஜி தொலைத் தொடர்புத் துறையில் எரிக்சனுக்கு 35% சந்தை இருந்தது. .mobi என்ற தளவகையை அறிமுகப்படுத்தியதில் எரிக்சன் நிறுவனத்துக்கு முக்கியப் பங்குள்ளது.  

இந்த நிறுவனத்தை 1876ஆம் ஆண்டில் லார்ஸ் மேக்னஸ் எரிக்சன் என்பவர் தொடங்கினார். இந்த நிறுவனத்தில் ஒரு லட்சத்துக்கும் அதிகமானோர் பணியாற்றுகின்றனர். இந்த நிறுவனம் 180 நாடுகளில் கிளைகளைக் கொண்டுள்ளது. இந்த நிறுவனம் ஏறத்தாழ 39,000 காப்புரிமைகளைப் பெற்றுள்ளது.  

## மேலும் பார்க்க
- சோனி எரிக்சன்
# நாதியா முராது


**நாதியா முராது** (*Nadia Murad*) வடக்கு ஈராக்கில் 1993 ஆம் ஆண்டு பிறந்தார். இசுலாமிய அரசால் யசீதி இன மக்கள் படும் கொடுமைகள் குறித்து வெளியுலகிற்கு தெளிவுபடுத்தி அம்மக்களுக்கான மனித உரிமை ஆர்வலராகத் திகழ்கிறார். மேலும் இவர் ஐக்கிய நாடுகள் அவையால் பாலியல் அடிமைகளுக்கான நல்லெண்ணத் தூதராக நியமிக்கப்பட்டதுடன், அமைதிக்கான நோபல் பரிசுக்காக 2016 ஆண்டிற்கான முக்கிய நபராகப் பரிந்துரைக்கப்பட்டார். 2018 இல் இவருக்கும் டெனிசு முக்வேகிக்கும் "பாலியல் வன்முறைகளை போர் மற்றும் ஆயுத மோதலின் ஆயுதமாகப் பயன்படுத்துவதற்கு எதிரான அவர்களின் முயற்சிகளுக்காக" அமைதிக்கான நோபல் பரிசு வழங்கப்பட்டது.  

## சிறைப்பட்ட நிலை
2014 ஆம் ஆண்டு ஆகத்து மாதம் ஈராக்கின் வடக்குப் பகுதியில் உள்ள கோச்சோ கிராமத்தில் புகுந்த இசுலாமிய அரசு தீவிரவாதிகள் இவரின் இனத்தவர்கள் 600 பேரைக் கொன்றுவிட்டு இவரோடு பல இளம் பெண்களைப் பாலியல் அடிமைகளாகப் பிடித்துச் சென்றனர்.  
அங்கு இவரோடு சேர்த்து 6,700 யாசிதி இன பெண்கள் சிறையில் கொடுமைப்படுத்தப்பட்டனர். இவர்களிடமிருந்து 2014 ஆம் ஆண்டு தப்பித்து மோசுல் நகருக்கு வந்து சேர்ந்தார். அங்கிருந்து கத்தாரின் தலைநகர் தோகா வழியாக ஜெர்மனி நாட்டின் இசுடுட்கார்ட் என்ற நகருக்கு சென்று தஞ்சம் அடைந்தார்.  

## தொழில்
அமெரிக்க ஐக்கிய நாடுகளில் ஒரு மாநிலமான டெக்சஸ்சில் அமைந்துள்ள யாதிகளுக்கான உலகளவிலான அமைப்பு அனைத்து உதவிகளையும் செய்கிறது.
# கறுவாக் காடை



**கறுவாக் காடை** (*Cinnamon roller*) இப்பறவை காடை இனத்தைச் சார்ந்த வெப்பமண்டல மழைக்காடுகளில் வாழும் பறவையாகும். இவை ஆப்பிரிக்கா மற்றும் மடகாசுகர் போன்ற நாடுகளில் அமைந்துள்ள வெப்ப மண்டல காடுகளிலும் காணப்படுகின்றன. கோடை காலங்களில் இவை வடக்கு மற்றும் தெற்குப் பகுதிகளுக்கு இடப்பெயர்ச்சி செய்கிறது. இவை கீச்சான் பறவையைப்போல் பெரிய மரங்களிலும், மின்சார மேல்நிலை கம்பிகளிலும் அமைர்ந்திருப்பதைக் காணலாம். இப்பறவை இந்தியாவவில் தமிழ் நாட்டுப்பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளுலும் காணப்படுகின்றன. சில நேரங்களில் 100க்கும் மேற்பட்ட இப்பறவைக்கள் ஒரே குழுவாகப் பறந்து செல்லும். இவை தண்ணீர் குடிக்கச் செல்லும்போது நீர் நிலைகளையே விழுங்கிவிடுவதுபோல் தோன்றும். மரத்தின் பொந்துகளில் கூடுகட்டி 2 அல்லது 3 முட்டைகளை இடுகிறது.
# கருந்தலை மீன்கொத்தி


வில் அமைந்துள்ள சுஹாரி நதியில் காணப்படும் ஒரு ஆண பறவை]]  
**கருந்தலை மீன்கொத்தி** (*black-capped kingfisher*) இவை வெப்ப மண்டல ஆசியாவின் பலபகுதிகளிலும், சீனா, கொரியா, தென்கிழக்கு ஆசியாவின் பல நாடுகளிலும் காணப்படுகின்றன. இப்பறவை மரங்களில் வாழும் மீன்கொத்தி இனத்தைச் சார்ந்தது ஆகும். இவை வடக்கிலிருந்து இடம்பெயர்ந்து இலங்கை, ஜாவா, தாய்லாந்து, மற்றும் புருனே போன்ற தீவு நாடுகளுக்குச் செல்லுகிறது. தமிழ்நாட்டில் மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன. இவை காணப்படும் இடங்கள் நீர் நிலைகளுக்கு அருகில் என்றாலும் சில நேரங்களில் சதுப்பு நிலக்காடுகளிலும் காணலாம்.  

## விளக்கம்
கருந்தலை மீன்கொத்தி மைனாவை விட சற்று பெரியதாக சுமார் 28 செ. மீ. (11 அங்) நீளம் இருக்கும். இதன் அலகு சிவப்பாகவும், விழப்படலம் செம்பழுப்பாகவும், கால்கள் பழுப்புத் தோய்ந்த சிவப்பாகவும் இருக்கும். இதன் தலை, கழுத்து, கன்னம் ஆகியன கறுப்பாக இருக்கும். உடலின் மேற்பகுதி கத்தரிப்பூ நிறம் தோய்ந்த நீலமாக இருக்கும். கழுத்தில் அகன்ற வெண்பட்டை காணப்படும். இறக்கைகள் கறுப்பாகவும், மோவாய், தொண்டை, கழுத்தின் பக்கங்கள், மார்பு ஆகியன வெண்மையாகவும், வயிறும் வாலடியும் கருஞ்சிவப்புத் தோய்ந்த மஞ்சள் நிறத்தில் இருக்கும்.  

இவை பொதுவாக கடற்கரைகள், ஆற்றுக் கழிமுகங்கள் சார்ந்த சதுப்புநிலக் காடுகள், உப்பங்கழிகளில் ஆகியவற்றைச் சார்ந்து திரிகின்றன. நீர் வளமற்ற பகுதிகளில் காண இயலாது.  

## இனப்பெருக்கம்
இவை பொதுவாக கோடை காலங்களில் இனப்பெருக்கம் செய்கிறது. ஆற்றங்கரை முதலியவற்றில் நீளமாக தோண்டபட்ட வங்கில் இறுதியில் அறைபோல அமைத்து முட்டை இடுகின்றன. ஒரு தடவைக்கு 4 முதல் 5 முட்டைகள் இட்டு அடைகாத்து வருகிறன.  

## பண்பாட்டில்
மற்ற மீன்கொத்திகளைப்போலவே இவற்றையும் இதன் நீல நிற இறகிற்காவே வேட்டையாடப்படுகின்றனர். சீனா நாட்டில் இதன் இறகுகளைக்கொண்டு விசிறி செய்யப்படுகிறது. ஆங்காங் நாட்டில் இதன் இறகுகள் கொண்டு பெண்கள் பயன்படுத்தும் ஆபரணங்கள் செய்யப்படுகின்றது.
# எம வாகனம்



**எம வாகனம்** என்பது என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். எமன் மரணத்தின் அதிபதியாக உள்ளார். அதனால் திருவாஞ்சியம் வாஞ்சிநாதசுவாமி கோயிலில் மரண பயம்கொண்ட பக்தர்கள் சிவபெருமானை வணங்கினால் மரணபயம் நீங்கும் என்பது ஐதீகமாகும். இதனைக் குறிப்பதற்காக இத்தலத்தில் எம வாகனத்தில் சிவபெருமான் மாசி மாதம் பரணி நட்சத்திரத்தில் உற்சவம் வருகிறார்.  

இவ்வாறு எம வாகனத்தில் சிவபெருமான் ஊர்வலம் வருதலை *எம வாகன சேவை* என்று அழைக்கின்றனர்.  

## வாகன அமைப்பு
எம வாகனம் என்பது அகன்ற கண்களும், பெரிய மீசை கொண்டும், இடக்காலை மண்டியிட்டு, வலக்காலை தாங்கியபடியும் அமைக்கப்பட்டுள்ளது. கைகளில் பாசக்கயிற்றையும், சிறிய சூலத்தையும் ஏந்தியவாறும் உள்ளது. மரத்தால் செய்யப்பட்ட வாகனத்தின் வெளிப்புறத் வெள்ளித் தகடுகளால் போர்த்தபட்டுள்ளது.  

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- பரங்கி நாற்காலி வாகனம்
- புருசா மிருக வாகனம்

## ஆதாரங்கள்
# அரச வானூர்தியியல் சங்கம்


"அரச வானூர்தியியல் சங்கம்" (Royal Aeronautical Society - RAeS) என்பது உலக அளவில் வானூர்தியியல் மற்றும் விண்ணூர்தியியல் மேம்பாட்டுக்கான பிரிட்டிசு பல்துறை அமைப்பு / நிறுவனமாகும். 1866-ஆம் ஆண்டில் நிறுவப்பட்ட இவ்வமைப்பே வானூர்தியியலுக்கான உலகின் மிகவும் பழைமையான அமைப்பாகும். இதன் தலைமையகம் ஐக்கிய இராச்சியத்தின் லண்டன் நகரில் அமைந்துள்ளது. இதன் உறுப்பினர்கள் மற்றும் இவ்வமைப்பின் மூலம் கௌரவிக்கப்பட்டவர்கள் தங்கள் பெயருக்குப் பின்னர் FRAes மற்றும் CRAeS என்பவற்றைச் சேர்த்துக் கொள்ள தகுதிபெறுகிறார்கள்.
# வாழ்க்கைப் படகு



**வாழ்க்கைப் படகு** (*Vaazhkai Padagu*) 1965ஆம் ஆண்டு மார்ச்சு மாதம் 26 ஆம் தேதியன்று வெளியான ஒரு தமிழ்த் திரைப்படமாகும். எஸ். எஸ். வாசனின் ஜெமினி ஸ்டுடியோஸ் தயாரித்த இத்திரைப்படத்தை சி. சீனிவாசன் இயக்கியிருந்தார். வேப்பத்தூர் கிட்டு எழுத்தில் உருவான இப்படத்திற்கு விஸ்வநாதன்-ராமமூர்த்தி இசையமைத்திருந்தனர். ஜெமினி கணேசன், தேவிகா முக்கிய வேடங்களிலும் ஆர். முத்துராமன், எஸ். வி. ரங்காராவ், கே. பாலாஜி, ஆர். வி. மனோகர், எம். வி. ராஜம்மா இதர துணை வேடங்களிலும் நடித்திருந்தனர். இப்படமானது 1964ஆவது ஆண்டில் வெளியான*சிந்தகி* இந்தித் திரைப்படத்தின் மறுஆக்கமாகும்.  

## கதைச்சுருக்கம்

## நடிகர்கள்
- ஜெமினி கணேசன் - இராசன்
- தேவிகா - சீதா
- ஆர். முத்துராமன் - கோபால்
- எஸ். வி. ரங்காராவ்
- எம். வி. ராஜம்மா
- கே. பாலாஜி - கண்ணபிரான்
- ஆர். எஸ். மனோகர்
- நாகேஷ்
- டி. எஸ். பாலையா
- எஸ். ராமாராவ்
- புசுபவள்ளி
- எஸ். என். லட்சுமி
- பி. டி. சம்பந்தம்
- கீதா இலட்சுமி
- பேபி பரிதா
- கீதாஞ்சலி

## பாடல்கள்

விசுவநாதன் இராமமூர்த்தி இசையமைத்த இத்திரைப்படத்தில் இடம்பெற்ற பாடல்களைக் கவிஞர் கண்ணதாசன் எழுதியிருந்தார்.  
| எண் | பாடல் | பாடகர்(கள்) | பாடலாசிரியர் | காலம்(நி:நொ) |
| --- | --- | --- | --- | --- |
| 1 | ஆயிரம் பெண்மை மலரட்டுமே | பி. சுசீலா | கண்ணதாசன் | 05:24 |
| 2 | நேற்றுவரை நீ யாரோ நான் யாரோ | பி. பி. சீனிவாஸ், பி. சுசீலா | 03:56 |  |
| 3 | உன்னைத் தானே நான் அறிவேன் | பி. சுசீலா | 03:43 |  |
| 4 | சின்னச் சின்னக் கண்ணனுக்கு | பி. பி. சீனிவாஸ் | 03:34 |  |
| 5 | பழனி சந்தன வாடை | சீர்காழி கோவிந்தராஜன், எல். ஆர். ஈசுவரி | 03:08 |  |
| 6 | தங்க மகன் | பி. சுசீலா | 03:17 |  |
| 7 | கண்களே கண்களே | பி. சுசீலா | 03:22 | } |
# பாலைவன யானைகள்


வின் *உவப்* ஆற்றில் பாலைவன யானைகள்]]  
**பாலைவன யானைகள்** (Desert elephants) ஆப்பிரிக்காவின் நமீபியா, மாலி மற்றும் சகாரா பாலைவனப் பகுதிகளை ஒட்டிய பகுதிகளில் வாழிடங்களைக் கொண்டுள்ளன. இவை சிறு மரம், செடி, கொடிகள் அடர்ந்த புதர் பகுதிகளில் வாழ்கின்றன.  

பருவ காலங்களில் உணவு மற்றும் குடிநீர் ஆதாரங்களுக்காக அலைந்து திரிந்து, தங்கள் வாழ்விடங்களை மாற்றிக் கொள்கின்றன. பாலைவன யானைகளின் வாழ்விடங்களை மனிதர்கள் ஆக்கிரமிப்பதாலும், வேட்டையாடுவதாலும் பாலைவன யானைகளின் எண்ணிக்கை தொடர்ந்து குறைந்து கொண்டே செல்கிறது.  

## நமீபியா

நமீபியாவின் வடமேற்குப் பகுதியில் குனெனே பகுதியில் குன்றுகளும், கற்களும் நிறைந்த மணற்பாங்கான, பாலைவனத்தில் 1,15,154 சதுர கிலோ மீட்டர் பரப்பளவில்  

நமீபியாவில் 1995-96 ஆண்டுகளில் நல்ல மழை பெய்ததால், இப்பாலைவன யானைகள் தெற்கு நோக்கிப் பயணித்து உகப் ஆறு வரை தங்களது வாழ்விடங்களை விரித்துக் கொண்டன.  

நமீபியாவின் *ஹொநிப்* ஆற்றுப் பகுதியல் வாழும் ஆண் பாலைவன யானைகளுக்கு தந்தங்கள் உள்ளன. ஆனால் மூன்றில் ஒரு பங்கு பெண் யானைகளுக்குத் தந்தங்கள் இல்லை.  

வயதான ஆண் யானைகள் தனித்து வாழ்கிறன. பெண் யானைகள் தாங்கள் ஈன்ற குட்டிகள், சகோதரி யானைகள் மற்றும் தங்களைச் சார்ந்து வாழும் இளம் யானைகளுடன் சிறு கூட்டமாக வாழ்கின்றன. குடிநீர் மற்றும் உணவிற்காக ஆறு போன்ற நீர்நிலைகளின் அருகில் வாழும் இவ்வகை யானைகள், சில நேரங்களில் மலைப்பாங்கான இடங்களுக்குப் பயணித்து, தங்களுக்கு மிகவும் பிடித்த புதர்ச் செடிகளை உண்கின்றன.  

## மாலி
வட ஆப்பிரிக்கா கண்டத்தின் சகாரா பாலைவனத்தில் பரவலாக காணப்பட்ட பாலைவன யானைகள், தற்போது மாலி நாட்டின் தெற்குப் பகுதியில் உள்ள நைஜர் ஆறு பாயும் திம்புகுட்டுப் பகுதியில் உள்ள சகாரா பாலைவனத்தில் மட்டும் சுமார் 400 அளவில் காணப்படுகின்றன. இவ்வகை யானைகள் மனிதர்களால் வேட்டையாடப்படுவதால் இவற்றின் எண்ணிக்கை வெகுவாகக் குறுகிவிட்டது.  

இப்பாலைவன யானைகள் ஆண்டுதோறும், நீர் ஆதாரங்கள் மற்றும் உணவிற்காக மாலி மற்றும் புர்க்கினா பாசோ நாடுகளில், நாள் ஒன்றுக்கு 35 கிலோ மீட்டர் வரை நடக்கின்றன. இவை ஆண்டிற்கு 300 கிலோ மீட்டர் தொலைவிற்கு பாலைவனப் பகுதிகளில் பயணிக்கின்றன.  

1983-ஆம் ஆண்டின் வறட்சியின் போது மாலி நாட்டு அரசு இப்பாலைவன யாணைகளின் நீர் ஆதாரங்களை மேம்படுத்துவதற்காக குளம், குட்டைகளை தூர் வாரியது.  

## உடல் அமைப்பு & பழக்க வழக்கங்கள்
இவ்வானைகள் பாலைவனத்தில் வாழ்வதற்கு ஏற்ற உடல் தகவமைப்பைக் கொண்டுள்ளன. இவ்வானைகள் அகலமான, நீண்ட கால்களும், பிற ஆப்பிரிக்கப் புதர் யாணைகளை விட சிறிய உடலையும் கொண்டுள்ளன.  

இவை பாலைவனத்தில் கிடைக்கும் சிறு செடி கொடிகள், மற்றும் புற்களை மட்டும் உண்கிறன. நன்கு வளர்ந்த பாலைவன யானை நாள் ஒன்றிற்கு 250 கிலோ உணவும், 160 லிட்டர் நீரையும் உட்கொள்கிறது. மேலும் இவ்வானைகள் தொடர்ந்து மூன்று நாட்கள் நீர் மற்றும் உணவின்றி பட்டினியாக வாழும் ஆற்றல் உடையன. பாலைவன யானைகள் சேற்றில் புரண்டு, உருள்வதுடன், தனது தோல் முழுவதும் சேற்றைப் பூசிக்கொள்வதால் பாலைவன வெயிலிருந்து உடலை பாதுகாத்துக் கொள்கிறன.  

## இதனையும் காண்க
- ஆப்பிரிக்கப் புதர் யானைகள்
- ஆப்பிரிக்க யானை
# சஞ்சய் யாதவ்

**ராம்சிங் சஞ்சய் யாதவ்** (*Ramsingh Sanjay Yadav*, பிறப்பு: மே 10, 1995) என்பவர் தமிழ்நாட்டின், கிருட்டிணகிரி மாவட்டத்தின், ஒசூரைச் சேர்ந்த ஒரு துடுப்பாட்ட வீரராவார். இவர் ஐபிஎல் போட்டிக்காக கொல்கத்தா நைட் ரைடர்ஸ் அணிக்காக ரூ 10 இலட்சத்துக்கு ஏலம் எடுக்கப்பட்டுள்ளார்.  

## வாழ்க்கை
சஞ்சய் யாதவின் தந்தை ராம்சிங் யாதவ், தாயார் மாயாதேவி ஆகியோர் உத்தரபிரதேசத்தின் கோரக்பூரில் இருந்து 2000 ஆண்டுகளின் துவக்கத்தில் பிழைப்பு தேடி ஓசூர் பகுதிக்கு வந்தவர்களாவர். ராம்சிங் யாதவ் ஓசூரில் வண்ணம் பூசுபவராகப் பணியாற்றி வருகிறார். இவர்கள் ஓசூர் காமராஜ் குடியிருப்பில் உள்ள வாடகை வீட்டில் வசித்து வருகின்றனர். சஞ்சய் யாதவ் சிறுவயதிலிருந்தே துடுப்பாட்டத்தில் ஆர்வம் உடையவர். சஞ்சய் யாதவ் சென்னை லயோலா கல்லூரியில் புள்ளியியல் இளம் அறிவியல் பாடத்தில் இரண்டாம் ஆண்டு படித்து வருகிறார்.  

## துடுப்பாட்டம்
சஞ்சய் யாதவ் இடது கை துடுப்பாட்ட வீரராகவும், இடது கை சுழற்பந்து வீச்சாளராகவும் உள்ளார். 2017 ஆண்டு நடந்த தமிழ்நாடு பிரிமியர் லீக் தொடரில் திருவள்ளூர் வீரன்ஸ் அணிக்காக பங்கேற்றார். இதில், திருவள்ளூர் வீரன்ஸ் அணியில் இடம் பெற்று திண்டுக்கல் அணிக்கு எதிராக சிறப்பான ஆடினார். 2017 ஆண்டு துவக்கத்தில் தமிழ்நாடு 20-20 அணிக்காக விளையாடிய போது கேரள அணிக்கு எதிராக, முக்கியமான கட்டத்தில் சிறப்பாக ஆடி தனது அணியை வெற்றி பெறச் செய்தார். இதன் மூலம் சஞ்சய் யாதவுக்கு ஐ.பி.எல். வாய்ப்பு கிடைத்துள்ளது. 2017 ஆண்டு பெங்களூருவில் நடந்த ஐபிஎல் ஏலத்தில் இறுதி கட்டமாக 351 வீரர்கள் பங்கேற்றனர். இதில் கொல்கத்தா நைட் ரைடர்ஸ் அணிக்கு 10 லட்சம் ரூபாய்க்கு சஞ்சய் யாதவ் ஏலம் எடுக்கப்பட்டுள்ளார்.
# சுயம்புலிங்கம்


**சுயம்புலிங்கம்** என்பது மனிதர்களால் செய்யப்படாமல் இயற்கையாகத் தானே தோன்றிய இலிங்கம் என வகைப் படுத்துகின்றனர். உலகத்திலேயே அதிகமான சுயம்புலிங்கங்கள் இந்தியாவில் உள்ளன. அவற்றில் தமிழ்நாட்டில் மட்டும் 44,000 சுயம்புலிங்கங்கள் உள்ளதாக அறியப்படுகிறது.  

பண்டைக்காலத்தில் மரமாக இருந்து பிரளயகாலத்தில் மண்ணுக்குள் புதைந்து படிமம் ஆகி, மரமானது கல்மரம் ஆகிவிடுகிறது. இவ்வாறான கல்மரங்கள் லிங்கவடிவில் இருப்பதைச் சுயம்புலிங்கம் என்கின்றனர். மதுரையில் உள்ள கடம்பமரத்தின் படிமம் ஆகும். மதுரைக்கு அருகே உள்ள திருப்பூவணத்தில் பாரிசாதமரத்தின் பூவினுடைய காம்புப் பகுதி படிமம் ஆகிச் சிவலிங்கமாக உள்ளது என்கிறது திருப்பூவணம் புராணம்.  

விண்ணிலிருந்து இறங்கிய கல் ஒன்று படிமம் ஆகிக் காசியில் சுயம்பு லிங்கமாக உள்ளது. கும்பகோணத்தில் அமிர்தக்குடம் இலிங்கமாக உள்ளதாகப் புராணம் குறிப்பிடுகிறது.
# கருப்பு மரங்கொத்தி



**கருப்பு மரங்கொத்தி** (*The black woodpecker*) மரங்கொத்திப் பறவை இனத்தைச் சார்ந்த இப்பறவை வடக்கு நாடுகளில் அடர்ந்த இயற்கைச் சூழல் நிறைந்த பகுதிகளில் வாழுகிறது. வடக்குப் பிராந்தியமான இந்தியாவின் இமயமலை, வடக்கு ஆப்பிரிக்கா, அராபியத் தீபகற்பம் போன்ற பகுதிகளில் காணப்படும் பேரினத்தின் ஒரே பிரதிநிதியாக அடையாளம் காட்டப்படுகிறது. இப்பறவையின் பரவல் ஐரோவாசியாப் பகுதிவரை நீண்டுள்ளது. ஆனால் இதன் பரவல் புலம் பெயருவதைக் குறிப்பதல்ல. அது குடியேறுவதற்கான இல்லை. இவை சூழலியல்படி அமெரிக்கப் பகுதிகளில் காணப்படும் மரங்கத்திகளுடன் தொடர்புடையதாகவே உள்ளது.  

## பரவல்
உலகில் கிழக்கு ஸ்பெயின், ஐரோப்பா முலுவதிலும், மேலும் ஐக்கிய இராச்சியம் மற்றும் ஸ்காண்டினேவியா போன்ற நாடுகளில் காணப்படுகிறன. இப்பறவையின் பூர்வீகம் ஆசியாப் பகுதிகளில் அமைந்துள்ள கொரியா, ஜப்பான், சீனா, மத்திய கிழக்கு நாடுகள், மற்றும் கசக்கஸ்தான் போன்ற நாடுகள் ஆகும். இந்தியாவில் தமிழ் நாடு மாநிலத்தில் அமைந்துள்ள மேற்குத் தொடர்ச்சி மலைத்தொடரின் ஆனை மலைக் காடுகளிலும் இவை காணப்படுகின்றன. உலகின் தெற்குப் பகுதியாக போர்சுகல், ஸ்பெயின், மற்றும் இத்தாலி போன்ற நாடுகளிலும் காணப்பட்டுள்ளதாகப் பதிவு செய்யப்பட்டுள்ளது. படுகின்றன.  

## விளக்கம்

இப்பறவையின் நீளம் 45 முதல் 55 செமீற்றர்கள் சாதரண நிலையிலும் சிறகு விரிந்த நிலையில் 64 முதல் 84 செ. மீற்ரர்கள் கொண்டதாகவும் உள்ளது. இப்பறவையின் குஞ்சுகளில் உடல் எடை சாதரணமாக 250 கிராம் முதல் 400 கிராம் வரை உள்ளது. இவை தென் அமெரிக்கவில் காணப்படும் மேகலினிக் மரங்கொத்தியைப் (Magellanic woodpecker) போன்ற தோற்றத்தில் ஒத்து காணப்படுகிறது. மேலும் பிலிடெட் மரங்கொத்திக்கும் (Pileated woodpecker) வெள்ளை வயிற்று மரங்கொத்தி (White-bellied woodpecker) தொடர்புடையதாக உள்ளது. இதன் தோகை கரியன் காகம் போன்று உடல் முழுவதிலும் கருப்பு நிறத்துடன் மூடிக்கொண்டுள்ளது.  

## வாழ்விடம்
கருப்பு மரங்கொத்தி வகைகள் அடிகமாக முதிர்ந்த வனப்பகுதி, ஊசியிலை வெப்பமண்டலக் காடுகள், துணை வெப்பமண்டலக் காடுகள், மற்றும் தைகா காடுகளையே தேர்வு செய்கின்றன. மேலும் இவை மலைப்பாங்கான மற்றும் தாழ்நில காடுகள் போன்ற பகுதிகளிலும் கானப்படுகின்றன. மனிதர்கள் வசிப்பிடங்களிலும் வாழ்ந்தாலும் இவை 100 மீ முதல் 2400 மீற்றர்கள் உயரம் கொண்ட பகுதியில் வாழுகின்றன.  

## இயல்புன்மை
இதன் முக்கிய உணவாக காய்ந்த மரப்பட்டைகளின் ஊடால் வசிக்கும் கார்பெண்டர் எறும்புகள் (Carpenter ant) மற்றும் மரப் பூச்சிகளைப் பிடித்து உட்கொள்கின்றன.  

## வாழ்வு நிலை
# உலகக் காட்டுயிர் நாள்



**உலகக் காட்டுயிர் நாள்** *(World Wildlife Day)* அருகிவரும் காட்டு விலங்குகள் மற்றும், தாவரயினங்கள் பற்றிய விழிப்புணர்வு ஏற்படுத்தும் நோக்கமாக, ஒவ்வொரு ஆண்டும், மார்ச் 3 இல் உலகம் முழுவதும் அனுசரிக்கப்படுகிறது. 2013, டிசம்பர் 20 அன்று, ஐக்கிய நாடுகள் பொதுச் சபையின் (*UNGA*) 68 ஆவது அமர்வில் “காட்டு விலங்குகள், மற்றும் தாவரங்கள் அருகிவரும் உயிரினங்களின் சர்வதேச வர்த்தக சாசனம்” (*CITES*) மூலம் இந்நாளை உலகக் காட்டுயிர் நாளாக தாய்லாந்தினால் முன்மொழியப்பட்டு ஏற்றுக் கொள்ளப்பட்டது.  

இம்முயற்சியில் சர்வதேச கவனத்தை ஈர்க்கும் பொருட்டு திரைப்பட விழா, விழிப்புணர்வு கருதரங்கங்களை ஐ. நா நடத்திவருகிறது.  

## ஐ.நா பொதுச் சபை தீர்மானம்
ஐ. நா தனது தீர்மானத்தில், பொதுச் சபை வனவிலங்குகளின் உள்ளார்ந்த மதிப்பையும், நிலையான வளர்ச்சிக்கும் மனித நலனுக்கும் அது வழங்கும் சுற்றுச்சூழல், மரபியல், சமூக, பொருளாதார, அறிவியல், கல்வி, கலாச்சார, பொழுதுபோக்கு மற்றும் அழகியல் உள்ளிட்ட பல்வேறு பங்களிப்புகளையும் மீண்டும் உறுதிப்படுத்தியது.  

பொதுச் சபை, 2013 ஆம் ஆண்டு மார்ச் 3 முதல் 14 வரை பாங்காக்கில் நடைபெற்ற அழிந்துவரும் காட்டு விலங்குகள் மற்றும் தாவரங்களின் சர்வதேச வர்த்தகம் குறித்த மாநாடு (CITES) உறுப்பு நாடுகளின் மாநாட்டின் 16 வது கூட்டத்தின் முடிவுகளைக் கவனத்தில் எடுத்துக்கொண்டது; குறிப்பாக, உலகின் காட்டு விலங்குகள் மற்றும் தாவரங்களைக் கொண்டாடுவதற்கும், அவை குறித்த விழிப்புணர்வை ஏற்படுத்துவதற்கும் மார்ச் 3 ஆம் தேதியை உலக வனவிலங்கு தினமாக அறிவிக்கும் தீர்மானம் உறுதி செய்தல். 16.1-ஐக் கவனத்தில் கொண்டது. மேலும், சர்வதேச வர்த்தகம் உயிரினங்களின் இருப்பிற்கு அச்சுறுத்தலாக அமையாமல் இருப்பதை உறுதி செய்வதில் CITES அமைப்பின் முக்கியப் பங்கையும் அது அங்கீகரித்தது.  

பொதுச் சபை, ஐக்கிய நாடுகள் அமைப்பின் தொடர்புடைய நிறுவனங்களுடன் இணைந்து, உலக வனவிலங்கு தினத்தை நடைமுறைப்படுத்துவதற்கு உதவுமாறு CITES செயலகத்தைக் கேட்டுக்கொண்டது.  

## கருப்பொருள்
- 2025: "வனவிலங்கு பாதுகாப்பு நிதி: மக்களிலும் கிரகத்திலும் முதலீடு செய்தல்"

- 2024: "மக்களையும் பூமியையும் இணைத்தல்"

- 2023: "வனவிலங்கு பாதுகாப்புக்கான கூட்டாண்மைகள்"

- 2022: "சூழல் அமைப்பை மீட்டெடுப்பதற்காக முக்கிய உயிரினங்களை மீட்டெடுத்தல்"

- 2021: "காடுகளும் வாழ்வாதாரங்களும்: மக்களையும் புவியையும் நிலைநிறுத்துதல்"

- 2020: "பூமியில் உள்ள அனைத்து உயிர்களையும் நிலைநிறுத்துதல்"

- 2019: "நீருக்கு அடியில் உள்ள வாழ்க்கை: மக்களுக்கும் பூமிக்கும்"

- 2018: "பெரும் பூனைகள்: அச்சுறுத்தலில் இரைக்கொல்லிகள்"

- 2017: "இளம் குரல்களைக் கேளுங்கள்".

- 2016: "காட்டுயிர்களின் எதிர்காலம் நம் கைகளில் உள்ளது."

- 2015: "காட்டுயிர் குற்றங்கள் தீவிரமானவை, வனவிலங்கு குற்றங்கள் குறித்து நாம் தீவிரமாகச் செயல்படுவோம்."

## இவற்றையும் காண்க
- உலக விலங்கு நாள்
# தேசிய தொழிலாளர்கள் பாதுகாப்பு நாள்

**தேசிய தொழிலாளர்கள் பாதுகாப்பு தினம்** என்ற பெயரில் இந்தியாவில் தொழிலாளர்கள் பாதுகாப்பு தினம் மார்ச் 4ஆம் தேதி அனுசரிக்கப்படுகிறது. தேசிய அளவிலான பாதுகாப்புக்குழு அமைப்பு 1966இல் தொழிலாளர் நல அமைச்சகத்தால் நிறுவப்பட்டது.  

பிறகு 1971ஆம் ஆண்டு மார்ச் 4ஆம் தேதி தேசிய பாதுகாப்பு கவுன்சில் உருவாக்கப்பட்டது. மும்பையை தலைமையகமாகக் கொண்டு அனைத்து மாநிலத்திலும் இதன் பிரிவுகள் செயல்படுகின்றன.  

தொழிலாளர்கள் விபத்துகளின்றி பணிபுரிந்திடவும், பாதுகாப்பு உணர்வுடனும், உடல்நலன் மற்றும் சுற்றுச்சூழல் பாதிக்காத வகையில் பணி செய்திட வேண்டும் என்ற விழிப்புணர்வை ஏற்படுத்தவே அனைத்து தொழிற்சாலைகளிலும் இத்தினம் கொண்டாடப்படுகிறது.
# தமிழமுதன்



**கவிஞர் தமிழமுதன்** ஒரு தமிழகக் கவிஞர் ஆவார். தமிழ்நாடு திரைப்படப் பாடலசிரியர்கள் சங்கத்தைத் தொடங்கி அதன் தலைவராக செயல்பட்டு வருகிறார்.  

## வாழ்க்கைக் குறிப்பு
தமிழமுதன் விழுப்புரம் மாவட்டம், விக்கிரவாண்டி சாத்தனூரை பூர்வீகமாகக் கொண்டவர். இவரது பெற்றோர் த. ஜெயராமன், ஜெயலட்சுமி.இவரது இயற்பெயர் தணிகாசலம். இவர் சென்னையில் சாமராவ் துவக்கப்பள்ளி மற்றும் இந்து மேல்நிலைப் பள்ளிகளில் கல்வி பயின்றவர். ஓவியர் ஆக வேண்டும் என்பதே இவரது துவக்கக் கால விருப்பமாக இருந்தது. கவிதைகள் எழுதி பள்ளியில் பரிசுகள் வாங்கியதால், அதிலேயே தொடர்ந்து இயங்க ஆரம்பித்தார். இவர் கவிஞர் ஈரோடு தமிழன்பன் மீதுள்ள பற்றின் காரணமாக தமிழமுதன் என்று பெயர் மாற்றிக் கொண்டார்.  

## கவிதைகள்
இவரது முதல் கவிதை பாக்யா சித்திரைச் சிறப்பிதழில் வெளியானது. கண்ணதாசன் பதிப்பகம், கவிதை உறவு, உரத்த சிந்தனை இணைந்து நடத்திய கவிதைப்போட்டியில், ‘மதக்கலவர களத்தில்/ செருப்புகள் மட்டும்/ ஒன்றாகக் கிடந்தன/ மனிதர்கள் பிரிந்து பி...ரி...ந்து’ என்ற கவிதைக்கு முதல் பரிசு மட்டுமல்லாமல், ‘வைரவரிக் கவிஞர்’ என்று காந்தி கண்ணதாசன் அளித்த விருதும் கிடைத்தது. *அரைக்கம்பத்தில்* என்ற முதல் புதுக்கவிதை நூலுக்கு ஸ்டேட்பேங்ஆப்இந்தியா ‘சிறந்த புதுக்கவிதை நூல்’ என்ற முதல் பரிசு பெற்றிருக்கிறார்.  

## எழுதிய கவிதை நூல்கள்
1. அரைக்கம்பத்தில்
1. புன்னகைப்பிரதேசம்
1. அறிவுச் சூர்யன் அண்ணல் அம்பேத்கர் (முதன் முதலில் புதுக்கவிதையில் எழுதப்பட்ட அம்பேத்கர் வரலாற்றுக் காவியம்)
1. நீர் மத்தாப்பு (ஹைகூ கவிதைகள்)
1. எந்த முகத்தோடு வருவாய்
1. ஐந்துணையாவது
1. மௌன அம்புகள்
1. இசைக் குறிப்புகள் 50
1. அழகின் புத்தகம்
1. அணிகலன் 40
1. நெருக்கடி நேரத்தில் கலைஞரோடு (தொகுப்பாசிரியர்)
1. இன்னும் சொல்ல வேண்டும் (மரபுக்கவிதை)

## திரைப்பட பாடலாசிரியராக
- எழில் இயக்கிய ‘அமுதே’ படத்தில் அனைத்துப் பாடல்களும்
1.அன்பே அது ஒரு காலம்  
உன்னிமேனன்  
2.வளையல் காடு  
கார்த்திக்,மால்குடி சுபா  
3.என்ன என்ன நான்  
சொர்ணலதா  
4.மதுர ஜில்லா  
மாணிக்கவிநாயகம்,பிரியா  
5.போட்டுத்தள்ளுடா  
கிருஷ்ணராஜ்  

- கலக்குற சந்துரு படத்தில் அனைத்துப் பாடல்களும்

1.சொல்லவா நான்  
2.ஈச்சம்பாயி  

- கொஞ்சம் சிரிப்பு கொஞ்சம் கோபம் படத்தில் மூன்று
பாடல்கள்  
1.முதல்முறை  
கார்த்திக்  
2.வளைவுகளாலே  
அனிதா  
3.கோகிலம்மா  
சுர்முகி  

- அரூபம்
- மாயாண்டி குடும்பத்தார்
களவாணியே களவாணியே  
மதுமிதா, ரஞ்சித்  

- 
கோரிப்பாளையம்  
- மிளகா
- நேற்று இன்று நாளை
- கரிசல்பட்டியும் காந்திநகரும்
- 50 - க்கும் மைற்பட்ட மொழி மாற்றுப் படங்கள்
- 300-க்கும் மேற்பட்ட பாடல்கள்
- 200 -க்கும் மேற்பட்ட தனிப்பாடல்கள்

## விருதுகள்
"ஈரோடு தமிழன்பன் 80 விருது"  

கண்ணதாசன் பதிப்பகம்,கவிதை உறவு, உரத்த சிந்தனை, இணைந்து எழுத்தாளர் விக்கிரமன், கவியரசர் இளந்தேவன், காந்தி கண்ணதாசன் ஆகியோரால் வழங்கிய "வைரவரிக் கவிஞர் விருது"  

பண்ணைத்தமிழ்ச் சங்கம் உவமைக்கவிஞர் சுரதா அவர்களால் வழங்கிய "பாவேந்தர் பட்டயம்"  

அஜந்தா பைன் ஆர்ட்ஸ் வழங்கிய ஔவை நடராஜன் அவர்களால் வழங்கிய "கவியரசு கண்ணதாசன் விருது"  

அஜந்தா பைன் ஆர்ட்ஸ் வழங்கிய "மக்கள் திலகம் எம்ஜிஆர் விருது"  

உலகத் தமிழ்ச் சங்கம், உலகத் தமிழாராய்ச்சி நிறுவனம் இணைந்து நடத்திய உலகத் தமிழிசை மாநாட்டில் குன்றக்குடி பொன்னம்பல அடிகளார் அவர்களால் வழங்கிய "தமிழிசைத் தூதூவர் விருது"  

கவிதை உறவு,வி.ஜி.பி உலகத் தமிழ்ச் சங்கம் இணைந்து வழங்கிய கலைஞர் நூற்றாண்டின் "கலைஞர் விருது"
# எல் கிரேக்கோ


**எல் கிரேக்கோ** என அழைக்கப்பட்ட **டொமினிகோஸ் தியோடோகோபாலஸ்** (1541-7 April 1614) என்பவர் எசுப்பானிய மறுமலர்ச்சிக் காலத்தில் வாழ்ந்த ஓவியர், சிற்பி மற்றும் கட்டிட ஆவார். தனது படைப்புகளில் முழு கிரேக்க பெயரின் கையொப்பம் இட்டதால், இவரை எல் கிரேக்கோ என அழைத்தனர்.  

கிரெட்டே எனும் இடத்தில் பிறந்தார் எல் கிரேக்கோ. கிரெட்டே அப்பொழுது வெனீஸ் அரசாட்சியில் இருந்தது மற்றும் பய்சான்டைன் யுகத்திற்கு பிந்தைய காலத்தின் கலை மையமாக திகழ்ந்தது. அந்த கலையில் கற்று தெரிந்தபின், தனது 26வது வயதில் வெனீஸ் நகரிற்கு பயணப்பட்டார் எல் கிரேக்கோ. 1570ஆம் ஆண்டில் ரோம் நகரிற்கு சென்ற இவர், அங்கே ஓர் பயிலரங்கு திறந்து பல படைப்புகளை செய்து முடித்தார். 1577ஆம் ஆண்டில் எசுப்பானிய நாட்டில் உள்ள டோலெடோ எனும் இடத்திற்கு புலம்பெயர்ந்த எல் கிரேக்கோ, இறக்கும் வரை அங்கேயே இருந்து பல படைப்புகளை செய்தார். டோலெடோ நகரில் தான் இவருக்கு பெரும் வாய்ப்புகள் கிட்டின மற்றும் தனது புகழ்பெற்ற ஓவியங்களை வரைந்தார்.
# கோவை ஆர் எச் - 1



**கோவை கலப்பின நெல் - 1** (*CORH 1*) அல்லது **எம். ஜி. ஆர் கோ ஆர் எச் 1** (*M. G. R CORH 1*) என அடையாளப் படுத்தப்பட்ட இது; வீரியம் மிகுந்த ஒட்டு நெல் வகையாகும். ஐ. ஆர். 62829 ஏ (*IR62829 A*) என்ற ஆண் மலட்டுத்தன்மை கொண்ட பெண் இரகத்தையும், ஐ. ஆர். 10198-66-2 (*IR10198-66-2 R*) என்ற ஆண் இரகத்தையும் இயற்கை முறையில் ஒட்ட சேர்த்து கிடைக்கப்பெறும் முதல் சந்ததி நெல் வகையான இது, ஒரு முறை பயிர் செய்த வீரிய ஒட்டு நெல்லிருந்து மறுபடியும் விதை எடுத்து விதைப்புக்குப் பயன்படுத்த முடியாதென்பது குறிப்பிடத்தக்கது.  

## சாகுபடி
ஒரு எக்டேருக்கு சுமார் 6000 கிலோ வரை மகசூலாக கிடைக்கக்கூடிய கோ ஆர் எச் 1, 110 - 115 நாட்களில் அறுவடைக்கு தயாராகும் குறுகியகால நெல் வகையாகும். நடுத்தர சன்ன இரக தானிய அமைப்புடைய இதன் நெற்பயிர் நடுத்தர குட்டைப்பயிராகும்.  

## சிறப்பு
தமிழ்நாடு வேளாண்மைப் பல்கலைக்கழகத்தால் 1994 ஆம் ஆண்டு கண்டறிந்து வெளியிடப்பட்ட, வெண்ணிற அரிசியை வழங்கும் இந்த நெற்பயிர், இலை உறை கருகல், பழுப்பு இலை புள்ளி நோய், புகையான், பச்சை தத்துப்பூச்சி, துங்ரோ நச்சுநிரல் போன்றவைகளை எதிர்க்கும் திறன் கொண்டது.  

## இவற்றையும் காண்க
- கோவை ஆர் எச் - 2
- கோவை ஆர் எச் - 3
- கோவை ஆர் எச் - 4
# அகில உலக தமிழர் பூப்பந்தாட்ட பேரவை


**அகில உலக தமிழர் பூப்பந்தாட்ட பேரவை** (ஆங்கிலம்: World Tamil Badminton Federation) என்பது உலக தமிழர்களுக்கு ஆன சர்வதேச பூப்பந்து விளையாட்டை கட்டுப்படுத்தும் அமைப்பு ஆகும். இது ஆண்டு தோறும் சர்வதேச போட்டியை நடாத்துகின்றது. முதலாவது போட்டி சுவிசர்லாந்தில் நடைபெற்றது.  

## போட்டி வெற்றியாளர்கள்

### ஆண்கள் ஒற்றையர் ஓபன் பிரிவு

| ஆண்டு | நாடு | இறுதி ஆட்ட இடம் | பார்வையாளர்கள் | முடிவு |  |  |  |
| --- | --- | --- | --- | --- | --- | --- | --- |
| 2016 | பெர்லின் | தெரியவில்லை | விக்னேசு இராசேந்திரன்
<small>புள்ளிகள்:</small> | கியோப்ரே தேவராயா
<small>புள்ளிகள்:</small> | பிரதீப் வேலுப்பிள்ளை
<small>புள்ளிகள்:</small> | யேனத் கனகேசன்
<small>புள்ளிகள்:</small> | யேனுசந்து சிறீரமணன்
<small>புள்ளிகள்:</small> |
| 2017 | ரொறன்ரோ | தெரியவில்லை | நடைபெறவில்லை
<small>புள்ளிகள்:</small> | நடைபெறவில்லை
<small>புள்ளிகள்:</small> | நடைபெறவில்லை
<small>புள்ளிகள்:</small> | நடைபெறவில்லை
<small>புள்ளிகள்:</small> | நடைபெறவில்லை
<small>புள்ளிகள்:</small> |
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/பயனர் நிலவரம்

---
நீங்கள் போட்டிக்காக விரிவாக்கிய கட்டுரைகளை உடனுக்குடன் பதிவு செய்யுங்கள்!  
- உங்கள் கட்டுரைகளைப் பதிவு செய்ய கீழுள்ள பொத்தானைச் சொடுக்குக (அழுத்துக)
- வருகின்ற பக்கத்தில் Login செய்யாவிடின் Login செய்க!
- பின்னர் Submit என்பதை அழுத்தி விரிவாக்கிய கட்டுரையை பதிவு செய்க
இதில் ஏதேனும் பிரச்சினைகள் அல்லது வினாக்கள் இருப்பின் ஒருங்கிணைப்பாளர்களிடம் வினவுக!  
---
<font color="green">**நீங்கள் விரிவாக்கும் கட்டுரைக்கு, உங்களால் <big><big><big>6000</big></big></big> பைட்டுக்கள் சேர்க்கப்பட்ட பின்னர், கட்டுரையின் மொத்த அளவு <big><big><big>26000</big></big></big> பைட்டுக்களைத் தாண்டிய பின்னர், அந்தக் கட்டுரையை இங்கு சமர்ப்பியுங்கள்.**</font>  
---
<></>  
---
# வார்ப்புரு:விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி

## தொடர்பங்களிப்பாளர் போட்டி: பயனர் அழைப்பு

<div>  
<div>  
<span>15 ஆண்டு நிறைவையொட்டி நடாத்தப்படும் போட்டி..  
</span> <span>|<span>|தொடர்பங்களிப்பாளர் போட்டி||</span>  

</div>  
<div></div>  
<div>  
<span><span>போட்டி:</span></span> <span>  

<span>#போட்டி விபரம்</span>  
<span>#30,000/= மொத்தப்பரிசு</span></span>  

</div>  
<div>  
<span><span>போட்டிக்காலம்</span></span> <span>  

6 மாதங்கள்  

2017 மே-ஒக்டோபர்!</span>  

</div>  
<div></div>  
<div>  
<span>போட்டிக்காக</span> <span>  
<span>நீங்கள்  
கட்டுரைகளை விரிவாக்குதல் வேண்டும். இதில் பங்குபற்றுவது மிக இலகு!</span></span>  

</div>  
<div>  
<span>**<span>இங்கு**</span> <span>  

பதிவு செய்யுங்கள்!  
விதிகளைப் பின்பற்றி  
வெற்றி பெறுங்கள்!</span>  

</div>  
<div></div>  
ஒருங்கிணைப்புக் குழு (பேச்சு)  
</div></span>
# சேப் ஆப் யூ


"**சேப் ஆப் யூ **" என்பது எட் சீரன் என்னும் ஆங்கில பாடகர் மற்றும் பாடலாசிரியரால் பாடப்பட்ட பாடல் ஆகும். இது சனவரி 6, 2017 ஆம் ஆண்டு டிஜிட்டல் பதிவிறக்கம் வாயிலாக வெளியிடப்பட்டது. மேலும் இது *÷* என்னும் ஆல்பத்தின் ஒரு பாடல் ஆகும்.  

## பின்னணி
இந்த பாடலின் 6 நொடியுள்ள  சிறு விளம்பரம்  சனவரி 4 2017 அன்று எட் சீரன் வெளியிட்டார். அதில் பாடலின் முதல் வரி மட்டும் இடம்பெற்றிருந்தது.  பின்னர் 6 சனவரி 2017, பிபிசி ரேடியோ 1 -க்கு அளித்த பேட்டியில் தான் இந்த பாடலை ரிஹான்னாவை மனதில் வைத்தே எழுதியதாக தெரிவித்தார்.
# விக்கிப்பீடியா:உங்களுக்குத் தெரியுமா/மார்ச் 8, 2017


- **பெசி கோல்மன்** ஓர் அமெரிக்க படைத்துறை சாராத வலவனும், வானூர்தியாளர் உரிமம் பெற்ற முதல் ஆப்பிரிக்க-அமெரிக்க பெண்ணும், பன்னாட்டு வானூர்தியாளர் உரிமம் பெற்ற முதல் அமெரிக்கப் பெண்மணியும் ஆவார்.
- **சபாவித்து வம்சம்** நவீன ஈரானை 1501 முதல் 1736 முடிய ஆண்ட சியா இசுலாமியப் பன்னிருவர் பிரிவைச் சார்ந்த அரச வம்சமாகும்.
- இந்தியாவின் ஆந்திரப்பிரதேச மாநிலத்தின் குண்டூர் மாவட்டத்தில் நாகார்ஜுன சாகர் எனுமிடத்தில் அமைந்த வரலாற்று சிறப்புமிக்க பௌத்தப் புனிதத் தலம் **நாகார்ஜுனகொண்டா** ஆகும்.
# விக்கிப்பீடியா:முதற்பக்கக் கட்டுரைகள்/மார்ச் 5, 2017

<div id="mp-tfa-img">  

</div>  
**ஈராக்குது அணை** இந்தியாவின் ஒடிசா மாநிலத்தில், மகாநதி ஆற்றின் குறுக்கே சம்பல்பூர் இருந்து சுமார் 15 கிமீ தொலைவில் கட்டப்பட்டுள்ளது. அணைக்கு பின்னால் ஏரி மற்றும் 55 கி.மீ. நீர்த்தேக்கம் பரவியுள்ளது. இந்தியா விடுதலை பெற்ற பிறகு செயற்படுத்தப்பட்ட முதலாவது பெரிய பல்நோக்கு நதி பள்ளத்தாக்கு திட்டங்களில் இவ்வணையும் ஒன்றாகும். 1936 ஆம் ஆண்டு மகாநதி படுகையில் ஏற்பட்ட வெள்ளப்பேரழிவுக்கு முன்பு, மகாநதிப் படுகையில் ஏற்படக்கூடிய வெள்ளத்தின் பிரச்சினையைச் சமாளிக்க நீர்த்தேக்கங்களில் வெள்ளங்களின் நீரை சேகரிக்க சர். விசுவேசுவசரய்யாவால் விரிவான விசாரணை முன்மொழியப்பட்டது. 1945 ஆம் ஆண்டில், தொழிலாளர் உறுப்பினர் முனைவர். பி. ஆர். அம்பேத்கர் தலைமையில், மகாநதியை பல நோக்கத்திற்காக பயன்படுத்த வெள்ளத்தை கட்டுப்படுத்தும் சாத்தியமான முடிவுகளில் முதலீடு செய்ய முடிவு செய்யப்பட்டது. அதன்படி மத்திய நீர்வழி நீர்ப்பாசன ஆணையம் கட்டுமானப் பணியைத் தொடங்கியது. **மேலும்...**
# மனு பிரகாஷ்



**மனு பிரகாஷ்**, இசுட்டான்போர்டு பல்கலைக்கழகத்தின் உயிரிப்பொறியியல் துறை பேராசிரியராகப் பணி புரியும், விஞ்ஞானி ஆவார். மீரட் நகரில் பிறந்து வளர்ந்த இவர், 2002-ல் கான்பூர் ஐஐடியில், கணினி அறிவியலில் இளநிலை தொழில்நுட்பப் பட்டம் பெற்றார். இதன்பின், மாசாச்சூசெட்சு தொழில்நுட்பக் கழகத்தில், ஊடகக் கலை மற்றும் அறிவியலில், 2008-ல் முனைவர் பட்டம் பெற்றார். இவர் மடிப்புநோக்கி மற்றும் காகித மையவிலக்கிக்காக நன்கு அறியப்பட்டவர். இவரும் இவரது குழுவும், இசுட்டான்போர்டு பல்கலைக்கழகத்தில், நீர்த்துளி அடிப்படையிலான கணினி ஆராய்ச்சியிலும் ஈடுபட்டு வருகின்றனர். உலக மக்களிடையே மருத்துவம்,கணிப்பிடுதல் மற்றும் நுண் நோக்கியியல் ஆகியவற்றைக் கொண்டு சேர்க்கும் விதமான, சிக்கனமான புதுமைகள் மையப்படுத்தி இவரது வேலைபாடுகள் இருக்கிறது.  
2016 ஆம் ஆண்டில் மெக்கார்தர் அறக்கட்டளை மதிப்புறு நபர் என்ற  
சிறப்பு இவருக்குக் கிடைத்தது.
# தனி அலுவலர்


**தனி அலுவலர்** (Special Officer), உள்ளாட்சி மன்றங்கள் மற்றும் கூட்டுறவு நிறுவனங்களின் நிர்வாகத்தை, மக்களால் தேர்ந்தேடுக்கப்பட்ட பிரதிநிதிகள் அல்லது கூட்டுறவு சங்க உறுப்பினர்களால் தேர்தேடுக்கப்பட்ட பிரதிநிதிகளால் மேற்கொள்ள இயலாத காலங்களில், உள்ளாட்சிகள் மற்றும் கூட்டுறவு கூட்டுறவு நிறுவனங்களின் நிர்வாகத்தை வழிநடத்த தமிழ்நாடு அரசுச் சட்டங்களின் மூலம் நியமிக்கப்படும் அரசு அலுவலர் ஆவார்.  

## கூட்டுறவு நிறுவனங்களில்
கூட்டுறவு நிறுவனங்களை நிர்வகிக்க உறுப்பினர்களால் தேர்ந்தெடுக்கப்பட்ட நிர்வாகக் குழு இல்லாத பொழுது, தமிழ்நாடு கூட்டுறவு சங்கங்களின் சட்டம், ஆண்டு 1983 மற்றும் விதிகளின் படி, தமிழ்நாடு அரசு கூட்டுறவு சங்கங்களின் நிர்வாகத்தை மேற்கொள்வதற்கு தனி அலுவலர் என்ற பதவியில் கூட்டுறவுத் துறை அதிகாரிகள் நியமிக்கப்படுகிறார்கள்.  

## பதவிக்காலம்
உள்ளாட்சி மன்றங்களின் பிரதிநிதிகள் தேர்தல் மூலம் மக்களால் தேர்ந்தேடுக்கப்படும் வரையிலும்; கூட்டுறவு சங்கங்களில் உறுப்பினர்களால் தேர்ந்தெடுக்கப்படும் நிர்வாகக் குழு அமையும் வரையும், தமிழ்நாடு அரசு நியமித்த இத்தனி அலுவலர்களின் பதவிக்காலம் ஆறு மாதங்களுக்கு ஒரு முறை அரசாணைகளின் மூலம் நீட்டிக்கப்படும்.
# வார்ப்புரு:விக்கித்திட்டம் 15/பயனர் அழைப்பு

<div>  
<div>  
<span>15 ஆண்டு நிறைவையொட்டி நடாத்தப்படும் போட்டி..  
</span> <span>|<span>|தொடர்பங்களிப்பாளர் போட்டி||</span>  

</div>  
<div></div>  
<div>  
<span><span>போட்டி:</span></span> <span>  

<span>#போட்டி விபரம்</span>  
<span>#30,000/= மொத்தப்பரிசு</span></span>  

</div>  
<div>  
<span><span>போட்டிக்காலம்</span></span> <span>  

6 மாதங்கள்  

2017 மே-ஒக்டோபர்!</span>  

</div>  
<div></div>  
<div>  
<span>போட்டிக்காக</span> <span>  
<span>நீங்கள்  
கட்டுரைகளை விரிவாக்குதல் வேண்டும். இதில் பங்குபற்றுவது மிக இலகு!</span></span>  

</div>  
<div>  
<span>**<span>இங்கு**</span> <span>  

பதிவு செய்யுங்கள்!  
விதிகளைப் பின்பற்றி  
வெற்றி பெறுங்கள்!</span>  

</div>  
<div></div>  
</div></span>  
<noinclude></noinclude>
# விக்கிப்பீடியா:முதற்பக்கக் கட்டுரைகள்/பரிந்துரைகள்/மேம்பாடு தேவை 2017

- யாழ்ப்பாணத்து_ஆடையணிகள் - கட்டுரைகள் ஒரே மூலத்தைக் கொண்டு எழுதப்பட்டிருக்கக் கூடாது, குறைந்தது 5 மூலங்கள் வேண்டும்.
- இளவரசர் உரூப்பர்ட்டின் துளி - கட்டுரைகள் ஒரே மூலத்தைக் கொண்டு எழுதப்பட்டிருக்கக் கூடாது, குறைந்தது 5 மூலங்கள் வேண்டும்.
- சூரியன் கோயில், குஜராத் - மேலதிக உசாத்துணை தேவை
- சாவித்ரிபாய் புலே - இன்னும் விரிவாக்கலாம்
- ஜெய்சல்மேர் கோட்டை - இன்னும் விரிவாக்கலாம். இது பரவாயில்லை போலுள்ளது. --Ant<font color="red">a</font>n<font color="red"><big>**O**</big></font> 10:06, 20 மார்ச் 2017 (UTC)
::ஒரு சில பகுதிகளை இன்னும் விரிவாக்கலாம்.--ஸ்ரீஹீரன் (பேச்சு) 13:37, 20 மார்ச் 2017 (UTC)  
- சில்கா ஏரி - விரிவாக்கம் தேவை
- கோண்டு மக்கள்
- மகாபாரதத்தில் கிருஷ்ணன் - கட்டுரைகள் ஒரே மூலத்தைக் கொண்டு எழுதப்பட்டிருக்கக் கூடாது, குறைந்தது 5 மூலங்கள் வேண்டும். -- தற்போது பல மூலங்களுடன் கட்டுரை தொகுக்கப்பட்டுள்ள்து. கிருஷ்ணமூர்த்தி (பேச்சு) 16:10, 17 அக்டோபர் 2018 (UTC)
# கெட்டிச்செவியூர் மாரியம்மன் கோயில்



**மாரியம்மன் கோயில்** என்பது தமிழ்நாட்டில் ஈரோடு மாவட்டம், கெட்டிச்செவியூர் என்னும் ஊரில் அமைந்துள்ள ஓர் அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
# ஏட்டுப்பெறுமதி

கணக்கியலில் **ஏட்டுப்பெறுமதி** (*book value*) என்பது சொத்துப் பெறுமதியாகும். ஐந்தொகையின்படி கணக்கு மிச்சமாகும்.  

ஒரு நிறுவனத்தின் மொத்தச் சொத்து மதிப்பிலிருந்து அதன் கடன்களைக் கழித்தால் கிடக்கும் மதிப்புதான் புத்தக மதிப்பு. சுருக்கமாக, ஒரு நிறுவனத்தை விற்றால் என்ன தொகை கிடைக்குமோ அதுதான் அந்த நிறுவனத்தின் புத்தக மதிப்பு ஆகும்.
# மின்னேரியா தேசிய வனம்


**மின்னேரியா தேசிய வனம்** (*Minneriya National Park*) என்பது வடமத்திய மாகாணத்தில் உள்ள ஒரு தேசிய பூங்காவாகும். இப்பகுதி தேசிய வனமாக 12 ஆகத்து 1997 அன்று அறிவிக்கப்பட்டது. இதற்கு முன் இது வனவிலங்குகள் காப்பகம்என 1938 இல் அறிவிக்கப்பட்டிருந்தது. இங்குள்ள மின்னேரியாக்குளத்தின் வடிநிலம், சூழலில் காணப்படும் வனவிலங்குகள் என்பவற்றை பாதுகாப்பதற்கான அப்பிரதேசம் தேசிய வனமாக அறிவிக்கப்பட்டது. யானைகள் வரட்சியான காலத்தில் இங்கு உணவை உட்கொள்கின்றன.
# சுண்டிக்குளம் தேசிய வனம்


**சுண்டிக்குளம் தேசிய வனம்** (*Chundikkulam National Park*) வட இலங்கையில் அமைந்துள்ள ஒரு தேசிய பூங்கா ஆகும். இது கிளிநொச்சியின் வடகிழக்கில் ஏறக்குறைய தூரத்தில் அமைந்துள்ளது.  

சுண்டிக்குளம் கடல் நீரேரியும் அதனைச் சுற்றிலும் காணப்ட்ட இடங்களும் பறவை வனவிலங்குகள் காப்பகம் என 25 பெப்ருவரி 1938 அன்று *Fauna and Flora Protection Ordinance (No. 2) of 1937* சட்டத்தின் கீழ் அறிவிக்கப்பட்டது.  

மே 2015 இல் அரசாங்கம் சுண்டிக்குளத்துடன், ஆதாம் பாலம், நெடுந்தீவு, மடு வீதி ஆகியவற்றை தேசிய வனங்களாக்கவிருப்பதாக அறிவித்தது. சுண்டிக்குளம் வனவிலங்குகள் காப்பகம் தேசிய வனமாக 22 சூன் 2015 அன்று அதன் பரப்புடன் அறிவிக்கப்பட்டது.